**30. rujna 2020.**

Na temelju članaka 6. i 13. Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva (Službeni glasnik Grada Zagreba 11/18 i 18/19),

**gradonačelnik Grada Zagreba raspisuje**

**NATJEČAJ**

**ZA DODJELU STIPENDIJE GRADA ZAGREBA ZA UČENIKE KOJI SE OBRAZUJU ZA DEFICITARNA ZANIMANJA ZA POTREBE OBRTNIŠTVA**

**ZA ŠKOLSKU GODINU 2020./2021.**

**1**. Za školsku godinu 2020./2021. dodijelit će se najviše 100 stipendija učenicima koji su upisani u prvi razred trogodišnjih programa strukovnih škola Grada Zagreba, a prema utvrđenoj Listi deficitarnih zanimanja za potrebe obrtništva na području Grada Zagreba za školsku godinu 2020./2021. i to:

1. alatničar – 3 stipendije,
2. armirač – 1 stipendija,
3. autolakirer – 5 stipendija,
4. autolimar – 8 stipendija,
5. **bravar – 6 stipendija,**
6. dimnjačar – 2 stipendije,
7. elektroinstalater – 12 stipendija,
8. elektroničar-mehaničar - 5 stipendija,
9. fasader - 1 stipendija,
10. **instalater kućnih instalacija - 3 stipendije,**
11. keramičar-oblagač – 7 stipendija,
12. krojač - 6 stipendija,
13. krovopokrivač i izolater – 1 stipendija,
14. ličilac-soboslikar-dekorater - 2 stipendije,
15. mesar - 4 stipendije,
16. monter suhe gradnje – 5 stipendija,
17. pekar - 7 stipendija,
18. **plinoinstalater - 7 stipendija,**
19. podopolagač - 1 stipendija,
20. staklar - 1 stipendija,
21. tapetar – 1 stipendija,
22. tesar - 1 stipendija,
23. tokar – 2 stipendije,
24. **vodoinstalater - 7 stipendija,**
25. zidar - 2 stipendije.

**2.** Pravo sudjelovanja na Natječaju za dodjelu Stipendije Grada Zagreba za učenike koji se

obrazuju za deficitarna zanimanja za potrebe obrtništva (u nastavku teksta: Stipendija)

imaju učenici koji se obrazuju za deficitarna zanimanja za potrebe obrtništva prema Listi

deficitarnih zanimanja iz točke 1. ovoga natječaja i ispunjavaju sljedeće opće uvjete:

- da su redovni učenici prvog razreda u trogodišnjim programima obrazovanja strukovnih škola Grada Zagreba;

- da imaju neprekidno prebivalište na području Grada Zagreba najmanje jednu godinu prije objave natječaja;

- da nisu, osim iz opravdanih razloga, ponavljali razred u osnovnoj školi, odnosno da ne ponavljaju prvi razred srednje škole;

- da su državljani Republike Hrvatske.

**3.** Stipendija se dodjeljuje za 10 mjeseci, računajući od 1. rujna 2020.

Stipendija, za učenike 1. razreda, iznosi 1.000,00 kuna mjesečno.

Korisnici Stipendije mogu nastaviti koristiti Stipendiju do kraja trogodišnjeg srednjoškolskog obrazovanja pod uvjetom da prvi i drugi razred srednje škole za koji su stipendirani završe s najmanje dobrim uspjehom.

Stipendija, za učenike 2. razreda, iznosi 1.300,00 kuna mjesečno, a za učenike 3. razreda 1.600,00 kuna mjesečno.

**4.** Kriteriji za utvrđivanje liste kandidata za dodjelu Stipendije su:

- uspjeh u 7. i 8. razredu osnovne škole,

- postignuti izvannastavni i izvanškolski rezultati tijekom osnovnog školovanja,

- socijalni status i druge socijalne prilike u obitelji kandidata.

**5.** Natječaj traje 15 dana od dana objave na web stranici Grada Zagreba.

Molbe za dodjelu Stipendije dostavljaju se poštom preporučeno na adresu: Ured za demografiju, Vodnikova 14, 10000 Zagreb, s naznakom „za Natječaj za dodjelu Stipendije Grada Zagreba za deficitarna zanimanja” u roku od 15 dana od objave natječaja.

Molbe se dostavljaju na obrascu koji se nalazi u prilogu ovoga natječaja.

Uz molbu za dodjelu Stipendije potrebno je priložiti:

1) potvrdu o upisu u trogodišnji program obrazovanja strukovne škole za deficitarna zanimanja iz točke 1. ovog natječaja (u izvorniku),

2) svjedodžbe završenog 7. i 8. razreda osnovne škole (preslike),

3) dokaz o sudjelovanju na natjecanjima u znanju i vještinama tijekom osnovnoškolskog obrazovanja i o osvojenim nagradama te drugim vrijednim nagradama i priznanjima (preslike),

4) rješenje ili potvrdu o zadnjoj isplati, ako kandidat, njegov roditelj ili osoba koja ga uzdržava ostvaruje pravo na zajamčenu minimalnu naknadu, ostvaruje pravo na skrb izvan vlastite obitelji, prima dječji doplatak, odnosno ostvaruje pravo za pomoć i njegu (preslika),

6) rodni list (preslika),

7) domovnicu (preslika),

8) uvjerenje o prebivalištu, ne starije od dana raspisivanja Natječaja (u izvorniku),

9) životopis.

**6.** Prijedlog liste kandidata za dodjelu Stipendije bit će objavljen na oglasnim pločama gradske uprave Grada Zagreba i na web stranici Grada Zagreba u roku od 60 dana od isteka roka za podnošenje molbi.

**7.** Nakon završetka školovanja stipendist je dužan raditi na području Grada Zagreba odnosno, uz suglasnost davatelja Stipendije na području Republike Hrvatske, najmanje onoliko vremena koliko je primao Stipendiju.

Stipendist je dužan vratiti primljeni iznos Stipendije ako bez opravdanog razloga ne završi razred za koji je primao Stipendiju, odbije ponuđeno zaposlenje, jednostrano raskine radni odnos prije isteka roka u kojem je dužan raditi ili u roku ne dostavi podatke o tijeku školovanja i o zaposlenju.

NAPOMENA: **Rok za predaju molbi je 15. 10. 2020.**